ΚΑΝΟΝΙΣΜΟΣ ( ΕΟΚ ) αριθ . 4254/88 ΤΟΥ ΣΥΜΒΟΥΛΙΟΥ της 19ης Δεκεμβρίου 1988 για διατάξεις εφαρμογής του κανονισμού ( ΕΟΚ ) αριθ . 2052/88 όσον αφορά του Ευρωπαϊκό Ταμείο Περιφερειακής Ανάπτυξης

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 130 Ε,

ίΕχοντας υπόψη την πρόταση της Επιτροπής( 1 ),

Σε συνεργασία με το Ευρωπαϊκό Κοινοβούλιο(2 ),

ίΕχοντας υπόψη τη γνώμη της Οικονομικής και Κοινωνικής Επιτροπής(3 ),

Εκτιμώντας :

ότι το άρθρο 130 Γ της συνθήκης προβλέπει ότι το Ευρωπαϊκό Ταμείο Περιφερειακής Ανάπτυξης προορίζεται να συμβάλλει στη διόρθωση των κυριότερων περιφερειακών ανισοτήτων στην Κοινότητα μέσω μιας συμμετοχής στην ανάπτυξη και στη διαρθρωτική προσαρμογή των περιοχών που παρουσιάζουν καθυστέρηση στην ανάπτυξή τους καθώς και στη μετατροπή των βιομηχανικών περιοχών που βρίσκονται σε παρακμή;

ότι ο κανονισμός ( ΕΟΚ ) αριθ . 2052/88 του Συμβουλίου της 24ης Ιουνίου 1988 για την αποστολή των διαρθρωτικών ταμείων, την αποτελεσματικότητά τους και το συντονισμό των παρεμβάσεών τους μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφιστάμενων χρηματοδοτικών οργάνων(4 ), προβλέπει, στο άρθρο 3 παράγραφος 1, ότι το Ευρωπαϊκό Ταμείο Περιφερειακής Ανάπτυξης έχει ως κύρια αποστολή την υποστήριξη των στόχων αριθ . 1 και 2 που αναφέρονται στο άρθρο 1 του εν λόγω κανονισμού, ότι συμμετέχει στη δράση του στόχου αριθ . 5 β ) και ότι συμβάλλει επίσης στην υποστήριξη μελετών ή πρότυπων πειραματικών ενεργειών περιφερειακής ανάπτυξης σε κοινοτικό επίπεδο;

ότι οι κοινές διατάξεις που αφορούν τα διαρθρωτικά ταμεία της Κοινότητας καθορίζονται στον κανονισμό ( ΕΟΚ ) αριθ . 4253/88 του Συμβουλίου της 19ης Δεκεμβρίου 1988 για διατάξεις εφαρμογής του κανονισμού ( ΕΟΚ ) αριθ . 2052/88 όσον αφορά τον συντονισμό των παρεμβάσεων των διαφόρων διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπών υφιστάμενων χρηματοδοτικών οργάνων(5 ), καθώς και άλλες κοινές διατάξεις σχετικά με τη δράση των ταμείων;

ότι οι εν λόγω κοινές διατάξεις πρέπει να συμπληρωθούν σύμφωνα με το άρθρο 3 παράγραφος 4 του κανονισμού ( ΕΟΚ) αριθ . 2052/88 από ειδικές διατάξεις σχετικά με τις παρεμβάσεις του Ευρωπαϊκού Ταμείου Περιφερειακής Ανάπτυξης ( ΕΤΠΑ ); ότι πρέπει να διευκρινιστούν η φύση των μέτρων που μπορούν να χρηματοδοτούνται από το ΕΤΠΑ, οι πληροφορίες που πρέπει να περιλαμβάνονται στα σχέδια των κρατών μελών δυνάμει των στόχων αριθ . 1 και 2 καθώς και οι μορφές παρέμβασης οι οποίες έχουν προτεραιότητα μεταξύ των παρεμβάσεων του ΕΤΠΑ;

ότι η Επιτροπή, στα πλαίσια της αναμόρφωσης των ταμείων, πρέπει να εγκρίνει κατευθύνσεις για την περιφερειακή πολιτική, οι οποίες θα πρέπει να εφαρμόζονται από την ίδια για τις δραστηριότητές της στα διάφορα στάδια του προγραμματισμού, ιδίως όσον αφορά τη θέσπιση κοινοτικών πλαισίων στήριξης και τις παρεμβάσεις του Ευρωπαϊκού Ταμείου Περιφερειακής Ανάπτυξης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

ΤΙΤΛΟΣ Ι ΠΕΔΙΟ ΚΑΙ ΜΟΡΦΕΣ ΠΑΡΕΜΒΑΣΕΩΣ Αρθρο 1 Πεδίο παρεμβάσεως Στα πλαίσια της αποστολής που του έχει ανατεθεί βάσει του άρθρου 130 Γ της συνθήκης, το Ευρωπαϊκό Ταμείο Περιφερειακής Ανάπτυξης σύμφωνα με το άρθρο 3 παράγραφος 1 του κανονισμού ( ΕΟΚ ) αριθ . 2052/88, συμμετέχει στη χρηματοδότηση :

α)παραγωγικών επενδύσεων που επιτρέπουν τη δημιουργία ή διατήρηση σταθερών θέσεων απασχόλησης;

β)επενδύσεων σε έργα υποδομής, και συγκεκριμένως :

-σε περιφέρειες τις οποίες αφορά ο στόχος αριθ . 1, έργα υποδομής που συμβάλλουν στη μεγέθυνση του οικονομικού δυναμικού, στην ανάπτυξη και στη διαρθρωτική προσαρμογή των περιφερειών; μπορούν επίσης να χρηματοδοτηθούν, σε περιοχές με αποδεδειγμένες σχετικές ανάγκες, ορισμένες εγκαταστάσεις που συμβάλλουν στη διαρθρωτική προσαρμογή αυτών των περιοχών, ιδίως εγκαταστάσεις στον τομέα της υγείας και εκπαίδευσης,

-σε περιφέρειες ή περιοχές τις οποίες αφορά ο στόχος αριθ . 2, έργα υποδομής που αφορούν τη διευθέτηση των παρακμαζουσών βιομηχανικών περιοχών, συμπεριλαμβανομένων των αστικών κέντρων, και έργα από τον εκσυγχρονισμό ή τη διευθέτηση των οποίων εξαρτάται η δημιουργία ή ανάπτυξη οικονομικών δραστηριοτήτων,

-σε περιοχές τις οποίες αφορά ο στόχος αριθ . 5 β ), έργα υποδομής που συνδέονται άμεσα με οικονομικές δραστηριότητες οι οποίες δημιουργούν θέσεις απασχόλησης εκτός γεωργίας, συμπεριλαμβανομένων των συνδέσεων με έργα υποδομής στον τομέα της επικοινωνίας και με άλλα έργα από τα οποία εξαρτάται η ανάπτυξη των δραστηριοτήτων αυτών;

γ)της ανάπτυξης του ενδογενούς δυναμικού των περιφερειών με μέτρα συντονισμού και ενισχύσεως των πρωτοβουλιών για τοπική ανάπτυξη και των δραστηριοτήτων των μικρομεσαίων επιχειρήσεων, που περιλαμβάνουν ιδίως:

-ενισχύσεις για την παροχή υπηρεσιών στις επιχειρήσεις, ιδίως στους τομείς της διαχείρισης, των μελετών και ερευνών αγοράς και των υπηρεσιών που εξυπηρετούν πολλές επιχειρήσεις μαζί,

-χρηματοδότηση της μεταφοράς τεχνολογίας, στην οποία συμπεριλαμβάνεται ιδίως η συλλογή και διάδοση πληροφοριών και η χρηματοδότηση της εφαρμογής της καινοτομίας στις επιχειρήσεις,

-βελτίωση της πρόσβασης των επιχειρήσεων στην κεφαλαιαγορά, κυρίως με τη χορήγηση εγγυήσεων και τη συμμετοχή,

-άμεσες ενισχύσεις των επενδύσεων, εφόσον δεν υφίσταται καθεστώς ενισχύσεων,

-πραγματοποίηση έργων υποδομής περιορισμένων διαστάσεων;

δ)ενεργειών στο πλαίσιο της περιφερειακής αναπτύξεως σε κοινοτικό επίπεδο, ιδίως όταν πρόκειται για μεθοριακές περιοχές των κρατών μελών σύμφωνα με το άρθρο 3 παράγραφος 1 τελευταίο εδάφιο του κανονισμού ( ΕΟΚ ) αριθ . 2052/88;

ε)μέτρων προπαρασκευαστικών, συνοδευτικών και αξιολόγησης που αναφέρονται στο άρθρο 7;

στ)παραγωγικών επενδύσεων και επενδύσεων σε έργα υποδομής που σκοπό έχουν την προστασία του περιβάλλοντος εφόσον συνδέονται με την περιφερειακή ανά - πτυξη .

Αρθρο 2 Σχέδια περιφερειακού χαρακτήρα 1 . ^Εκτός από τις γενικές διατάξεις που προβλέπονται στον τίτλο ΙΙ του κανονισμού ( ΕΟΚ ) αριθ . 4253/88, οι ακόλουθες ειδικές διατάξεις εφαρμόζονται στα σχέδια περιφερειακού χαρακτήρα που προβλέπονται στο άρθρο 8 παράγραφος 4 και στο άρθρο 9 παράγραφος 8 του κανονισμού ( ΕΟΚ ) αριθ . 2052/88 .

2 . ^Τα σχέδια για τις περιφέρειες τις οποίες αφορά ο στόχος αριθ . 1 εφαρμόζονται, κατά γενικό κανόνα, σε μια περιφέρεια του επιπέδου NUTS ΙΙ . Εντούτοις, κατ'^εφαρμογή του άρθρου 8 παράγραφος 4 δεύτερο εδάφιο του κανονισμού ( ΕΟΚ ) αριθ . 2052/88, τα κράτη μέλη μπορούν να υποβάλουν ένα σχέδιο για περισσότερες από μία από τις περιλαμβανόμενες στον κατάλογο της παραγράφου 2 του εν λόγω άρθρου περιφέρειές τους, υπό τον όρο ότι το σχέδιο αυτό περιλαμβάνει τα στοιχεία που αναφέρονται στο πρώτο εδάφιο της προαναφερόμενης παραγράφου 4 .

Τα σχέδια αυτά περιλαμβάνουν τα ακόλουθα στοιχεία :

α)τη συνοπτική ανάλυση της κοινωνικοοικονομικής κατάστασης της περιφέρειας, με, μεταξύ άλλων, έμφαση στις δημογραφικές προοπτικές;

β)την περιγραφή της αναπτυξιακής στρατηγικής του κράτους μέλους με αναφορά στους προβλεπόμενους εθνικούς και περιφερειακούς χρηματοδοτικούς πόρους;

γ)τις προτεραιότητες του κράτους μέλους και τις ενέργειες περιφερειακής ανάπτυξης για τις οποίες το κράτος μέλος σκοπεύει να ζητήσει τη χρηματοδοτική συμμετοχή της Κοινότητας καθώς και τα κατ'^εκτίμηση ποσά των αιτήσεων αυτών για τις διάφορες μορφές κοινοτικής παρέμβασης .

Κατά την υποβολή των σχεδίων, τα κράτη μέλη παρέχουν στοιχεία για τις αρχές που ορίζονται από αυτά σε εθνικό, περιφερειακό, τοπικό ή άλλο επίπεδο, οι οποίες θα είναι υπεύθυνες για την εφαρμογή των ενεργειών .

Τα σχέδια αυτά έχουν, κατά γενικό κανόνα, πενταετή διάρκεια και μπορούν να προσαρμόζονται ετησίως . Τα στοιχεία για το τέταρτο και πέμπτο έτος μπορούν να δίδονται ενδεικτικά .

3 . ^Τα σχέδια για τις περιφέρειες τις οποίες αφορά ο στόχος αριθ . 2 εκτείνονται, κατά κανόνα, σε μια ή περισσότερες περιοχές του επιπέδου NUTS ΙΙΙ .

Τα σχέδια περιλαμβάνουν τα ακόλουθα στοιχεία :

α)την περιγραφή της στρατηγικής μετατροπής του κράτους μέλους, και των προβλεπόμενων εθνικών ή περιφερειακών χρηματοδοτικών πόρων;

β)τις προτεραιότητες του κράτους μέλους και τις ενέργειες περιφερειακής ανασυγκρότησης για τις οποίες έχει σκοπό να ζητήσει τη χρηματοδοτική συμμετοχή της Κοινότητας καθώς και τα κατ'^εκτίμηση ποσά των αιτήσεων αυτών για τις διάφορες μορφές κοινοτικής παρέμβασης;

γ)στοιχεία που επιτρέπουν την εκτίμηση της γενικότερης οικονομικής κατάστασης της περιφέρειας .

Κατά την υποβολή των σχεδίων, τα κράτη μέλη παρέχουν στοιχεία για τις αρχές που ορίζονται από αυτά σε εθνικό, περιφερειακό, τοπικό ή άλλο επίπεδο, οι οποίες θα είναι υπεύθυνες για την εφαρμογή των ενεργειών .

Τα σχέδια αυτά έχουν, κατά κανόνα, τριετή διάρκεια και μπορούν να προσαρμόζονται ετησίως .

4 . ^Τα σχέδια που αφορούν τις περιοχές του στόχου αριθ .

5 β ) καραρτίζονται βάσει των διαδικασιών του άρθρου 7 του κανονισμού ( ΕΟΚ ) αριθ . 4256/88 του Συμβουλίου της 19ης Δεκεμβρίου 1988 για διατάξεις εφαρμογής του κανονισμού ( ΕΟΚ ) αριθ . 2052/88 σχετικά με το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Προσανατολισμού(6 ) ( κανονισμός ΕΓΤΠΕ ).

5 . ^Τα κράτη μέλη, κατά την υποβολή των αιτήσεων στο ΕΤΠΑ, μεριμνούν ώστε ένα επαρκές μερίδιο να διατίθεται για επενδύσεις στη βιομηχανία, τη βιοτεχνία και τις υπηρεσίες, ιδίως μέσω της συγχρηματοδότησης των καθεστώτων ενισχύσεων .

Αρθρο 3 Περιφερειακά λειτουργικά προγράμματα 1 . ^Για τις περιφέρειες τις οποίες αφορά ο στόχος αριθ . 1, τα περιφερειακά λειτουργικά προγράμματα αφορούν, κατ' αρχήν, μια περιφέρεια επιπέδου NUTS ΙΙ ή, σε ειδικές περιπτώσεις, μια ή περισσότερες περιφέρειες επιπέδου NUTS ΙΙΙ ή περισσότερες από μία περιφέρειες επιπέδου NUTS ΙΙ . Για τις περιφέρειες και περιοχές τις οποίες αφορούν οι στόχοι αριθ . 2 και 5 β ) καθώς και για τις παραμεθόριες περιοχές, τα προγράμματα επικεντρώνονται σε μία ή περισσότερες περιοχές του επιπέδου NUTS ΙΙΙ .

2 . ^Τα προγράμματα αναλαμβάνονται, μετά από πρωτοβουλία των κρατών μελών ή της Επιτροπής, σε συμφωνία με το ενδιαφερόμενο κράτος μέλος, σύμφωνα με το άρθρο 5 παράγραφος 5 τελευταίο εδάφιο του κανονισμού ( ΕΟΚ ) αριθ . 2052/88 .

Στην περίπτωση που αναλαμβάνονται μετά από πρωτοβουλία του κράτους μέλους, τα προγράμματα καταρτίζονται από τις αρμόδιες αρχές που ορίζει το κράτος μέλος σε συνεννόηση με την Επιτροπή .

Στην περίπτωση που τα προγράμματα αναλαμβάνονται μετά από πρωτοβουλία της Επιτροπής, η Επιτροπή προσδιορίζει τις κατευθύνσεις μετά από διαβουλεύσεις με την επιτροπή που προβλέπεται στο άρθρο 27 του κανονισμού ( ΕΟΚ ) αριθ . 4253/88 ( συντονιστικός κανονισμός ) και καλεί το ή τα ενδιαφερόμενα κράτη μέλη να καταρτίσουν λειτουργικά προγράμματα . Η Επιτροπή δημοσιεύει τις κατευθύνσεις αυτές στην Επίσημη Εφημερίδα των Ευρωπαϊκών Κοινοτήτων .

Η πρωτοβουλία της Επιτροπής αποβλέπει στα πλαίσια των αρμοδιοτήτων του ΕΤΠΑ βάσει του άρθρου 3 παράγραφος 1 του κανονισμού ( ΕΟΚ ) αριθ . 2052/88 :

-είτε να συμβάλει στην επίλυση σοβαρών προβλημάτων που συνδέονται άμεσα με την πραγματοποίηση άλλων πολιτικών της Κοινότητας, και που επηρέαζουν την κοινωνικοοικονομική κατάσταση μιας ή περισσοτέρων περιφερειών, ή -είτε να ευνοήσει την περιφερειακή εφαρμογή κοινοτικών πολιτικών, ή -είτε να συμβάλει στην επίλυση προβλημάτων που αντιμετωπίζουν από κοινού ορισμένες κατηγορίες περιφερειών .

Οι πρωτοβουλίες της Επιτροπής χρηματοδοτούνται, κατά κανόνα, από τις πιστώσεις αναλήψεως υποχρεώσεων του ΕΤΠΑ που δεν αποτελούν αντικείμενο της ενδεικτικής κατανομής του άρθρου 12 παράγραφος 6 του κανονισμού ( ΕΟΚ ) αριθ . 2052/88 .

Αρθρο 4 Συγχρηματοδότηση των καθεστώτων ενισχύσεως 1 . ^Η χορήγηση κοινοτικής συνδρομής για καθεστώτα ενισχύσεων με περιφερειακή σκοπιμότητα αποτελεί μια από τις κύριες μορφές ενθάρρυνσης των επενδύσεων στις επιχειρήσεις .

2 . ^Για να ληφθεί απόφαση σχετικά με τη χρηματοδοτική συμμετοχή της Κοινότητας, η Επιτροπή εξετάζει, σε συνεργασία με τις αρμόδιες αρχές που ορίζει το κράτος μέλος, τα χαρακτηριστικά του σχετικού καθεστώτος ενισχύσεων . Η Επιτροπή λαμβάνει, κυρίως, υπόψη τα ακόλουθα στοιχεία :

-το επίπεδο των ποσοστών ενισχύσεων, λαμβανομένης υπόψη της κοινωνικοοικονομικής κατάστασης των εν λόγω περιφερειών και των μειονεκτημάτων που προκύπτουν για τις επιχειρήσεις εξαιτίας της γεωγραφικής τους θέσης,

-την προσαρμογή των τρόπων και μορφών ενισχύσεων συμπεριλαμβανομένων των ποσοστών, ανάλογα με τις ανάγκες,

-την προτεραιότητα που έχει δοθεί στις μικρομεσαίες επιχειρήσεις και την προώθηση των υπηρεσιών που τους παρέχονται, όπως συμβουλές για τη διαχείριση και μελέτες αγοράς,

31 . 12 . 88Αριθ . L 374/-τις οικονομικές συνέπειες του καθεστώτος ενισχύσεων επί της δεδομένης περιφέρειας,

-τα χαρακτηριστικά και την επίδραση οποιουδήποτε άλλου καθεστώτος ενισχύσεων με περιφερειακή σκοπιμότητα στην ίδια περιφέρεια.

Αρθρο 5 Σχέδια Εκτός απο τις πληροφορίες που προβλέπονται στο άρθρο 16 του κανονισμού ( ΕΟΚ ) αριθ . 4253/88, οι αιτήσεις συνδρομής του ΕΤΠΑ σχετικά με τα σχέδια που αναφέρονται στο άρθρο 5 παράγραφος 2 στοιχείο δ ) του κανονισμού ( ΕΟΚ ) αριθ . 2052/88, και που υποβάλλονται μεμονωμένα ή στα πλαίσια λειτουργικού προγράμματος πρέπει να περιλαμβάνουν τα ακόλουθα στοιχεία :

α)για τις επενδύσεις σε έργα υποδομής :

-την ανάλυση των δαπανών και των κοινωνικοοικονομικών πλεονεκτημάτων του σχεδίου, συμπεριλαμβανομένων ενδείξεων επί του προβλεπόμενου ποσοστού χρησιμοποίησης,

-τον προβλεπόμενο αντίκτυπο στην ανάπτυξη ή την ανασυγκρότηση της εν λόγω περιφέρειας,

-τις συνέπειες από την κοινοτική παρέμβαση στην πραγματοποίηση του σχεδίου;

β)για τις παραγωγικές επενδύσεις :

-ενδείξεις σχετικά με τις προοπτικές της αγοράς στον εν λόγω τομέα,

-τις επιπτώσεις στην απασχόληση,

-ανάλυση της προβλεπόμενης αποδοτικότητας του έργου .

Αρθρο 6 Συνολικές επιχορηγήσεις 1 . ^Σύμφωνα με το άρθρο 5 παράγραφος 2 στοιχείο γ ) του κανονισμού ( ΕΟΚ ) αριθ . 2052/88, η Επιτροπή μπορεί να αναθέσει σε κατάλληλους ενδιάμεσους φορείς συμπεριλαμβανομένων των οργανισμών περιφερειακής ανάπτυξης που ορίζουν τα κράτη μέλη σε συμφωνία με την Επιτροπή, τη διαχείριση των συνολικών επιχορηγήσεων, με τις οποίες παρεμβαίνει κατά προτίμηση υπέρ των πρωτοβουλιών που αφορούν την τοπική ανάπτυξη . Οι εν λόγω ενδιάμεσοι φορείς πρέπει να είναι παρόντες ή να εκπροσωπούνται στις εν λόγω περιφέρειες και να αναλαμβάνουν αποστολή κοινής ωφέλειας και να προβλέπουν την σε ικανοποιητικό βαθμό συμμετοχή των άμεσα ενδιαφερόμενων κοινωνικοοικονομικών κύκλων στην εφαρμογή των προβλεπομένων μέτρων .

2 . ^Οι λεπτομέρειες για τη χρησιμοποίηση των συνολικών επιχορηγήσεων αποτελούν αντικείμενο συμβάσεως που συνάπτεται σε συμφωνία με το ενδιαφερόμενο κράτος μέλος, μεταξύ της Επιτροπής και του συγκεκριμένου ενδιάμεσου φορέα .

Οι λεπτομέρειες αυτές προσδιορίζουν κυρίως :

-τις μορφές δράσης που πρόκειται να αναληφθούν,

-τα κριτήρια για την επιλογή των δικαιούχων,

-τους όρους και τα ποσοστά χορηγήσεως της συνδρομής του ΕΤΠΑ,

-τους τρόπους παρακολούθησης της χρήσης των συνολικών επιχορηγήσεων .

Αρθρο 7 Προπαρασκευαστικά και συνοδευτικά μέτρα και μέτρα αξιολόγησης 1 . ^Το ΕΤΠΑ μπορεί να χρηματοδοτεί, εντός ορίου 0,5^% της ετήσιας επιχορηγήσεώς του, τα προπαρασκευαστικά και συνοδευτικά μέτρα και τα μέτρα αξιολόγησης που θεωρούνται απαραίτητα για την εφαρμογή του παρόντος κανονισμού, τα οποία πραγματοποιούνται είτε από την Επιτροπή είτε από εξωτερικούς εμπειρογνώμονες . Περιλαμβάνουν κυρίως μελέτες, συμπεριλαμβανομένων των μελετών γενικού χαρακτήρα σχετικά με την περιφερειακή δράση της Κοινότητας, και ενέργειες τεχνικής βοήθειας ή ενημέρωσης, που περιλαμβάνουν ιδίως ενέργειες ενημέρωσης των τοπικών και περιφερειακών αναπτυξιακών φορέων .

2 . ^Τα μέτρα που πραγματοποιούνται κατόπιν πρωτοβουλίας της Επιτροπής μπορούν να χρηματοδοτούνται, κατ' εξαίρεση, κατά 100^%, ενώ εκείνα που πραγματοποιούνται από την ίδια την Επιτροπή χρηματοδοτούνται κατά 100 ^%. Για τα άλλα μέτρα, εφαρμόζονται τα ποσοστά που προβλέπονται στο άρθρο 17 του κανονισμού ( ΕΟΚ ) αριθ . 4253/88 .

ΤΙΤΛΟΣ ΙΙ ΚΑΤΕΥΘΥΝΣΕΙΣ ΚΑΙ ΕΤΑΙΡΙΚΗ ΣΧΕΣΗ Αρθρο 8 Περιοδική έκθεση και κατευθύνσεις 1 . ^Η Επιτροπή καταρτίζει, κάθε τρία έτη και σύμφωνα με τις διαδικασίες του τίτλου VIII του κανονισμού ( ΕΟΚ ) αριθ . 4253/88, περιοδική έκθεση σχετικά με την κοινωνικοοικονομική κατάσταση και εξέλιξη των περιφερειών της Κοινότητας, στην οποία θα παρουσιάζονται επίσης οι μακροοικονομικές επιπτώσεις από την περιφερειακή δράση της Κοινότητας . Τα κράτη μέλη παρέχουν στην Επιτροπή τις κατάλληλες πληροφορίες, που της επιτρέπουν να πραγματοποιήσει την ανάλυση για το σύνολο των περιφερειών της Κοινότητας με βάση στατιστικά στοιχεία όσο το δυνατόν πιο πρόσφατα και συγκρίσμα . Η έκθεση αυτή πρέπει, επιπλέον, να επιτρέπει την αξιολόγηση των επιπτώσεων των άλλων κοινοτικών πολιτικών στην περιφέρεια .

Η πρώτη περιοδική έκθεση καταρτίζεται το αργότερο στις 31 Δεκεμβρίου 1990 .

2 . ^Η έκθεση αυτή αποτελεί βάση για τον προσδιορισμό των κατευθύνσεων της περιφερειακής πολιτικής της Κοινότητας . Οι κατευθύνσεις αυτές χρησιμοποιούνται από την Επιτροπή σε διάφορα στάδια του προγραμματισμού, κυρίως για την κατάρτιση των κοινοτικών πλαισίων στηρίξεως και για τις παρεμβάσεις του ΕΤΠΑ . Οι κατευθύνσεις κοινοποιούνται στο Συμβούλιο και το Ευρωπαϊκό Κοινοβούλιο, και δημοσιεύονται για ενημέρωση στην Επίσημη Εφημερίδα των Ευρωπαϊκών Κοινοτήτων.

Αρθρο 9 Περιφερειακή εταιρική σχέση Η περιφερειακή δράση της Κοινότητας διεξάγεται σε στενή συνεννόηση μεταξύ της Επιτροπής, του ενδιαφερόμενου κράτους μέλους και των αρμόδιων αρχών που αυτό αρίζει, συμφωνα με το άρθρο 4 παράγραφος 1 του κανονισμού ( ΕΟΚ ) αριθ . 2052/88, για την εφαρμογή των δράσεων σε περιφερειακό επίπεδο .

ΤΙΤΛΟΣ^ΙΙΙ ΠΕΡΙΦΕΡΕΙΑΚΗ ΑΝΑΠΤΥΞΗ ΣΕ ΚΟΙΝΟΤΙΚΟ ΕΠΙΠΕΔΟ Αρθρο 10 Ορισμός των παρεμβάσεων 1 . ^Σύμφωνα με το άρθρο 3 παράγραφος 1 τελευταίο εδάφιο του κανονισμού ( ΕΟΚ ) αριθ . 2052/88, το ΕΤΠΑ μπορεί να συμβάλλει στη χρηματοδότηση, σε κοινοτικό επίπεδο :

α)μελετών, κατά πρωτοβουλία της Επιτροπής που αποβλέπουν στον προσδιορισμό :

-των χωροταξικών συνεπειών των μέτρων που προβλέπουν οι αρχές του κράτους μέλους, κυρίως όσον αφορά τα μεγάλα έργα υποδομής, σε περίπτωση που ο αντίκτυπος των έργων αυτών υπερβαίνει τα εθνικά σύνορα,

-των μέτρων που έχουν ως στόχο την επίλυση των ειδικών προβλημάτων που αντιμετωπίζουν οι εσωτερικές και εξωτερικές παραμεθόριες περιφέρειες της Κοινότητας,

-των απαραίτητων στοιχείων για την κατάρτιση ενός μελλοντικού σχεδίου χρησιμοποίησης του κοινοτικού χώρου;

β)πρότυπων πειραματικών σχεδίων τα οποία :

-προωθούν την πραγματοποίηση έργων υποδομής και επενδύσεων στις επιχειρήσεις καθώς και άλλων ειδι - κών μέτρων που παρουσιάζουν ιδιαίτερο κοινοτικό ενδιαφέρον, ιδίως στις εσωτερικές και εξωτερικές παραμεθόριες περιφέρειες της Κοινότητας,

-ευνοούν την ανταλλαγή εμπειριών και τη συνεργασία σε ό,τι αφορά την ανάπτυξη, μεταξύ περιφερειών της Κοινότητας, καθώς και τις καινοτόμες ενέργειες .

2 . ^Η επιτροπή που αναφέρεται στο άρθρο 27 του κανονισμού ( ΕΟΚ ) αριθ . 4253/88, μπορεί να επιλαμβάνεται, με πρωτοβουλία της Επιτροπής, ζητημάτων σχετικών με την περιφερειακή ανάπτυξη σε κοινοτικό επίπεδο, το συντονι - σμό των εθνικών περιφερειακών πολιτικών, ή οποιοδήποτε άλλο πρόβλημα που συνδέεται με την εφαρμογή της περιφερειακής δράσης της Κοινότητας . ίΕχει τη δυνατότητα να συνάγει κοινά συμπεράσματα με βάση τα οποία η Επιτροπή μπορεί, κατά περίπτωση, να απευθύνει συστάσεις στα κράτη μέλη .

ΤΙΤΛΟΣ ΙΩ ΓΕΝΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ Αρθρο 11 Έλεγχος συμβατότητας Στις ενδεδειγμένες περιπτώσεις και σύμφωνα με τις ανά πολιτική διαδικασίες, τα κράτη μέλη παρέχουν στην Επιτροπή τα στοιχεία που αφορούν την τήρηση των διατάξεων του άρθρου 7 παράγραφος 1 του κανονισμού ( ΕΟΚ ) αριθ . 2052/88 .

Αρθρο 12 Ενημέρωση και δημοσιότητα Οι διατάξεις που αφορούν την ενημέρωση και τη δημοσιότητα, που αναφέρονται στο άρθρο 32 του κανονισμού ( ΕΟΚ ) αριθ . 4253/88 και οι διατάξεις σχετικά με τις παρεμβάσεις του ΕΤΠΑ θεσπίζονται από την Επιτροπή και δημοσιεύονται στην Επίσημη Εφημερίδα των Ευρωπαϊκών Κοινοτήτων .

Αρθρο 13 Ενδεικτική κατανομή των πόρων του ΕΤΠΑ Σύμφωνα με το άρθρο 12 παράγραφος 6 του κανονισμού ( ΕΟΚ ) αριθ . 2052/88, η Επιτροπή αποφασίζει πριν απο την 1η Ιανουαρίου 1989, για περίοδο πέντε ετών και ενδεικτικώς, την κατανομή ανά κράτος μέλος του 85^% των πιστώσεων ανάληψης υποχρεώσεων του ΕΤΠΑ .

Αρθρο 14 Τελικές διατάξεις Ο κανονισμός ( ΕΟΚ ) αριθ . 1787/84(7 ) καταργείται, με την επιφύλαξη της εφαρμογής του άρθρου 15 του κανονισμού ( ΕΟΚ ) αριθ . 2052/88 και του άρθρου 33 του κανονισμού ( ΕΟΚ ) αριθ . 4253/88 .

Αρθρο 15 Έναρξη ισχύος Ο παρών κανονισμός αρχιζει να ισχύει την 1η Ιανουαρίου 1989 .

Εντούτοις, το άρθρο 14 εφαρμόζεται μόλις εγκριθεί ο παρών κανονισμός .

Ο παρών κανονισμός έναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 19 Δεκεμβρίου 1988 .

Για το ΣυμβούλιοΟ ΠρόεδροςΘ . ΠΑΓΚΑΛΟΣ ( 1)ΕΕ αριθ . C 256 της 3 . 10 . 1988, σ . 12 .

( 2)ΕΕ αριθ . C 326 της 19 . 12 . 1988 και απόφαση της 14ης Δεκεμβρίου 1988 ( δεν έχει ακόμα δημοσιευθεί στην Επίσημη Εφημερίδα ).

( 3)ΕΕ αριθ . C 337 της 31. 12 . 1988 .

( 4)ΕΕ αριθ . L 185 της 15 . 7 . 1988, σ . 9 .

( 5)Βλέπε σελίδα 1 της παρούσας Επίσημης Εφημερίδας .

( 6)Βλέπε σελίδα 25 της παρούσας Επίσημης Εφημερίδας .

( 7)Αριθ . L 169 της 28 .^6.^1984, σ.^1